มีผื่นเเดงขึ้นตามตัวเป็นตุ่มเล็กๆ บางตุ่มคล้ายสิวแต่เล็กกว่าสิว บางตุ่มแค่แดงๆ ไม่คัน แต่รู้สึกเจ็บ เป็นมาประมาณ6-7เดือนได้ ตอนไปฝึกงานที่รพ.รู้สึกว่าตุ่มแดงเริ่มมีเยอะขึ้น ตามบริเวณไหล่ คอ หลัง และก้น ไม่ได้ใช้ยาทาอะไร ไม่ทราบว่าเกิดจากอะไรคะ ต้องไปโรงพยาบาลมั้ยหรือต้องซื้อยามาทา
สวัสดีค่ะงานอาการเป็นผื่นแดงขึ้นตามตัว เป็นตุ่มเล็กๆ คล้ายตุ่มสิว เจ็บ ไม่คัน เกิดตามไหล่ คอหลัง ก้อน อาจจะเกิดจาก การอักเสบหรือติดเชื้อของรูขุมขน ซึ่งจากรูปที่มีการบวมแดงมีหนองให้เห็นแล้วนั้น อาจจะมีการติดเชื้อแบคทีเรียร่วมด้วยมาแล้ว สาเหตุอื่นๆเช่น การติดเชื้อรา การมีก้อนไขมันใต้ชั้นผิวหนังอักเสบ ผื่นผิวหนังอักเสบแต่กรณีนี้มักจะคันชัดเจนรูขุมขนอักเสบ คืออาการของรูขุมขนที่อักเสบและอาจมีการติดเชื้อแบคทีเรียหรือเชื้อราร่วมด้วย ทำให้เกิดเป็นตุ่มแดงเล็ก ๆ หรือสิวหัวขาวขึ้นบริเวณผิวหนังที่มีการอักเสบ พบได้ทุกส่วนของร่างกายที่มีขน โดยเฉพาะหนังศีรษะ หน้าอก หลัง ก้น แขน และขา อาการดังกล่าวหายได้เองภายใน 2 สัปดาห์ แต่ในกรณีที่ไม่ดีขึ้นอาจต้องใช้ยาปฏิชีวนะเพื่อรักษาการติดเชื้อภายใต้การดูแลของแพทย์จากที่กล่าวมา ถ้าเป็นหลายๆบริเวณลุกลาม ไม่หายไป ไม่สบายใจ สามารถไปพบแพทย์เพื่อตรวจประเมินร่างกายจริงก่อนได้ ไม่แนะนำการซื้อยาแก้อักเสบหรือยาฆ่าเชื้อใดๆมาทาเอง เพราะถ้าใช้ยาไม่ถูกโรคอาจเกิดเชื้อดื้อยาได้เบื้องต้นรักษาความสะอาดของผิวหนังให้ดี ทาครีมบำรุงให้ความชุ่มชื้นได้ ไม่ไปแกะเกา ไม่ไปขัดถูแรงๆ